|  |
| --- |
|  ΣΙΑΤΙΣΤΑ 26/06/2023 |
|  **ΔΗΜΟΣ ΒΟΪΟΥ** |
| ΔΙΕΥΘΥΝΣΗ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ |
| ΤΜΗΜΑ ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ Αριθμ. πρωτ.:13531 |
| Ταχ. Δ/νση | : | Πλ.Τσιστιπούλου 5 |
| Πληροφορίες | : | Δανόγλου Βασιλική |
| Τηλέφωνο | : | 2465350112 |
|  E – mail | : | danoglou@voio.gr  |
|  |  |  ΠΡΟΣ: κάθε ενδιαφερόμενο Κοιν:Δ/νση Οικονομικών  Υπηρεσιών   |
| **ΘΕΜΑ** : ΣΥΠΛΗΡΩΜΑΤΙΚΗ ΠΡΟΣΚΛΗΣΗ Α΄ΕΜΠΟΡΟΠΑΝΗΓΥΡΗΣ ΤΣΟΤΥΛΙΟΥ . **(για πλήρωση κενών θέσεων στην εμποροπανήγυρη)**  |

Μετά από την αριθμ. 12021/17-6-2023 πρόσκληση του δήμου για συμμετοχή στην εμποροπανήγυρη Α΄ Τσοτυλίου, υπέβαλλαν αίτηση 47 ενδιαφερόμενοι για τους οποίους δεν έχει αποδοθεί η θέση η οποία έχει ζητηθεί από τους ίδιους, λόγω του μικρού αριθμού αιτήσεων, για τις αδιάθετες θέσεις καλούμε τους ενδιαφερόμενους :

Α. πωλητές που διαθέτουν όλα τα νόμιμα φορολογικά παραστατικά και δεν είναι αδειούχοι λαϊκών αγορών, πλανόδιου ή στάσιμου εμπορίου, εφόσον διαθέτουν **βεβαίωση** **δραστηριοποίησης ετήσιας διάρκειας στις βραχυχρόνιες αγορές**. Η βεβαίωση αυτή εκδίδεται από το Δήμο μόνιμης κατοικίας του ενδιαφερόμενου σύμφωνα με το άρθρο 67 του Ν. 4849/21 όπως τροποποιήθηκε και ισχύει με την ΚΥΑ 61408/20-6-22 (ΦΕΚ 3132 τ. β΄).

Β. πωλητές **αδειούχους λαϊκών αγορών** (με άδεια η οποία βρίσκεται **σε ισχύ**) .

Γ. **κατόχους αδειούχους πλανόδιου ή στάσιμου εμπορίου** (με άδεια η οποία βρίσκεται **σε ισχύ)** με αντικείμενο πώλησης από τα επιτρεπόμενα προϊόντα,

Δ. κατόχους άδειας **χειροτέχνη – καλλιτέχνη**

**Να δηλώσουν ενδιαφέρον προκειμένου να τους χορηγηθεί έγκριση συμμετοχής για τη διάθεση των εμπορευμάτων τους στο πλαίσιο της εμποροπανήγυρης στις αδιάθετες θέσεις .**

Οι ενδιαφερόμενοι πρέπει υποβάλλουν επί ποινή αποκλεισμού

**α. αίτηση**, υπόδειγμα της οποίας βρίσκεται στο παράρτημα, στην οποία θα αναγράφεται απαραιτήτως το είδος της θέσης (καντινών ή μικρών ειδικών, ή χαλιών, ή γενικών) της εμποροπανήγυρης που επιθυμούν να λάβουν**.**

**β. φωτοαντίγραφο της άδειας τους, με εμφανή τα στοιχεία του αδειούχου και της θεώρησης.**

**γ. Υπεύθυνη δήλωση** (επισυνάπτεται στο παράρτημα)

δ.Πιστοποιητικό υγείας σε ισχύει(όπου απαιτείτε ).

Σε περίπτωση ελλιπών δικαιολογητικών η αίτηση θα απορρίπτεται αυτόματα.

Η αίτηση ( θα πρέπει να είναι υπογεγραμμένη) μαζί τα συνημμένα δικαιολογητικά θα αναρτηθούν στα πεδία της παρακάτω εφαρμογής σε μορφή pdf , μπορούν να γίνουν **από**

 **26 Ιουνίου έως 6 Ιουλίου 2023 ημέρα Πέμπτη** , μόνο **ηλεκτρονικά και με κωδικούς TaxisNet στην ηλεκτρονική πλατφόρμα του Υπουργείου Ανάπτυξης open market (htts://openmarket.mindev.gov.gr )πεδίο {Προκηρύξεις} {Αναζήτηση Προκηρύξεων} με επιλογή της προκήρυξης του Δήμου Βοΐου και εναλλακτικά στο e-mail:** **danoglou@voio.gr**

Τα τέλη έχουν καθορισθεί με σχετική απόφαση Δημοτικού Συμβουλίου και είναι:

Για όλες τις θέσεις προς 5,00 ευρώ ανά τρέχον μέτρο.

**Τονίζουμε** ότι θα πραγματοποιηθεί **έλεγχος** για την ύπαρξη τυχόν οφειλών στο Δήμο Βοΐου. Η **ύπαρξη βεβαιωμένων οφειλών** αποτελεί λόγο **απόρριψης** της συμμετοχής.

Η κατανομή των θέσεων θα ολοκληρωθεί μετά την λήξη και της συμπληρωματικής πρόσκλησης με χρονική σειρά υποβολής των αιτήσεων μέχρι την ολοκλήρωση της πλήρους κατανομής .

Οι αιτήσεις που θα υποβληθούν μετά την συμπλήρωση όλων των θέσεων θα θεωρούνται ως ΕΠΙΛΑΧΟΝΤΕΣ και θα κληθούν να συμμετάσχουν σε περίπτωση που κάποιος εκθέτης δεν καταβάλλει τα τέλη ή δεν αποδεχθεί τη θέση του.

Η εμποροπανήγυρη έχει διάρκεια 48 ώρες , από Παρασκευή 21.07.2023 και ώρα 8:00 έως Σάββατο 22.07.2023 και ώρα 20:00.

Οι εκθετήριοι πάγκοι έχουν μήκος 6,00μ.\*3,00 . Θα απέχουν μεταξύ τους με απόσταση (1) ενός μέτρου ενδιάμεσο χώρο κενό-ελεύθερο από αντικείμενα.

 **Ο ΔΗΜΑΡΧΟΣ**

 **ΖΕΥΚΛΗΣ ΧΡΗΣΤΟΣ**